**Tartalomjegyzék**

**Zalakaros Város Önkormányzata Polgármesterének**

**2020. május 07-én hozott határozatairól**

Hat. száma Tartalom
-----------------------------------------------------------------------------------------------------------------

**91/2020. Pályázat a Zalakarosi Fürdő Zrt. vezérigazgatói munkakörére**

**92/2020. Gyógyhelyi pályázat – Látogatóépület, rendezvénytér, borházak
 bérbeadása**

**93/2020.** Nonprofit szervezetek által benyújtott I. féléves támogatási pályázatok
 elbírálása

**94/2020. Veszélyhelyzeti gazdasági intézkedések**

**Zalakaros Város Önkormányzata Polgármesterének 91/2020. (V.07.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva - a Zalakarosi Fürdő Zrt Felügyelő Bizottságának és a képviselőtestületi tagokkal többségének az előzetes egyeztetés során kifejezett egyező véleménye szerint- a Zalakarosi Fürdő Zrt. soron következő közgyűlésén Zalakaros Város Önkormányzata részvényes képviselőjeként azt az álláspontot képviselem, hogy a vezérigazgatói tisztség betöltésére vonatkozó pályázat a jelen határozat mellékletében szereplő tartalommal kerüljön kiírásra.

Határidő: 2020. május 08.

Operatív felelős: Baracskai Gyuláné gazdasági igazgató, Csetneki Ügyvédi Iroda

Határozat megküldéséért felelős: Bodor Johanna titkársági és igazgatási ügyintéző

Novák Ferenc

polgármester

**Zalakaros Város Önkormányzata Polgármesterének 92/2020. (V.07.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a Zalakaros, 311/1 hrsz.-ú ingatlanon lévő Gyógyhelyi látogatóépület, kiszolgáló „B” épület, valamint a rendezvénytéren található borházak üzemeltetéséhez kapcsolódóan üzemeltetési feladat ellátására beérkezett Zalakarosi Turisztikai Nonprofit Kft. 8749 Zalakaros, Gyógyfürdő tér 10. által benyújtott ajánlatot érvényesnek nyilvánítom.

2. Nyertes ajánlattevőként a Zalakarosi Turisztikai Nonprofit Kft.-t, (8749 Zalakaros, Gyógyfürdő tér 10.) hirdetem ki mindösszesen 788.000,- Ft + 212 760,- Ft ÁFA = 1 000 760,- Ft/hó, azaz bruttó egymillió- hétszázhatvan forint/hó vállalási árral.

3. A bérleti szerződést a határozat alapján a Zalakarosi Turisztikai Nonprofit Kft.-vel megkötöm.

Határidő: 2020. május 15.
Felelős: Novák Ferenc polgármester
Operatív felelős: Hohl–Szabó Edina projektmenedzser

Novák Ferenc

polgármester

**Zalakaros Város Önkormányzata Polgármesterének 93/2020. (V.07.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva az államháztartáson kívüli forrás átadásáról és átvételéről szóló 15/2014. (VI.21.) önkormányzati rendeletben foglaltakra tekintettel

1./ a Zalakarosi Önkéntes Tűzoltó Egyesület részére – tekintettel a koronavírus járvány veszélyhelyzet idején végzett munkájukra is - műszaki vizsgáztatási, biztosítási költségekre, üzemanyagköltségre és könyvelői díjra, összesen 200 000 Ft összeg támogatást biztosítok.

2./ felkérem a jegyzőt, hogy gondoskodjon a támogatási szerződés elkészítéséről.

3./ a további nonprofit szervezetek részéről beérkezett támogatási igény elbírálását felfüggesztem, ezekről legkésőbb 2020. szeptember 30-ig kell dönteni, úgy, hogy a kérelmezőknek 2020. szeptember 15-ig nyilatkozniuk kell a támogatási igény fenntartásáról.

4./ felkérem a Hivatal pénzügyi osztályát, hogy minden pályázót értesítsen e döntésemről.

Határidő: 1-2.pont vonatkozásában 2020. május 30.

 3.pont vonatkozásában 2020. szeptember 15. és 2020. szeptember 30.

 4. pont vonatkozásában 2020. május 25.
Felelős: Novák Ferenc polgármester
Operatív felelős: Horváthné Juhász Barbara, pénzügyi osztályvezető,
 Dr. Szentgyörgyvölgyi Eszter jogi referens

Novák Ferenc

polgármester

**Zalakaros Város Önkormányzata Polgármesterének 94/2020. (V.07.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva úgy határoztam, hogy

1./ az önkormányzat, illetve az intézményei által tervezett új beruházás nem indítható ellenkező döntésig. A már folyamatban lévő vagy aláírt kötelezettségvállalással rendelkező beruházások kezdhetőek meg vagy folytathatóak, de csak külön polgármesteri engedéllyel. További – a költségvetésben szereplő beruházások – csak polgármesteri engedéllyel kezdhetőek, valósíthatóak meg. Az intézmények működéséhez elengedhetetlenül fontos kérdésekben kerülhet csak sor a vezetők részéről új kötelezettségvállalásra, de erre is a polgármesterrel történő egyeztetési kötelezettség vonatkozik.

2./ az önkormányzat intézményeinél a szükséges karbantartási és felújítási munkák polgármesteri engedéllyel kezdhetőek meg. Az engedélyezett munkákhoz az anyagköltséget az intézmény költségvetéséből a munka megvalósítását elsősorban az intézmény alkalmazottjainak munkavégzésével kell megvalósítani.

3./ javaslom a Zalakarosi Fürdő Zrt. közgyűlésének is, hogy a 2020. évre tervezett beruházásaik megvalósítását halasszák el és a veszélyhelyzet megszűnését követően döntsenek azokról, új kötelezettségvállalásra csak az önkormányzat által delegált FB tag egyetértése esetén kerülhet sor.

4./ a Zalakaros városban 2020. évre tervezett önkormányzati rendezvényekre biztosított költségek 80%-a zárolásra kerül, a jogszabályi feltételek megléte esetén azon rendezvények rendezhetőek meg, amelyeket a szervező saját humánerőforrásaival valósíthatja meg. A Kormányzatai döntésnek megfelelően 2020. augusztus 15-éig sem önkormányzati sem turisztikai rendezvény nem tartható a városban, így a városnap sem kerül megrendezésre.

5./ a Zalakarosi Fürdő Zrt-vel az önkormányzat tulajdonában lévő szárazcsúszda üzemeltetésére kötött szerződést 2021. év május 1-ig felfüggesztem.

6./ a Termáltó és ökopart üzemeltetési szerződésében foglalt feladatok szerződésszerű végrehajtását változatlan feltételek mellett ez évben is biztosítani kell.

7./ a Zalakarosi Turisztikai Nonprofit Kft. a 2020. évben biztosított önkormányzati támogatásából az ügyvezető javaslatának elfogadásával 32 millió Ft elvonásra kerül, így támogatási összeg 40.250.000, - Ft összegre módosul. A támogatási szerződést ennek megfelelően kell módosítani.

8./ a Zalakarosi TE működéséhez 2020.évben biztosított támogatásból - az elnökség javaslatának elfogadásával - 1,5 millió Ft összeg elvonásra kerül. A támogatási szerződést ennek megfelelően kell módosítani.

9./ a Zalakarosi Közösség Ház és Könyvtár részére 2020. évben biztosított önkormányzati támogatásából - az intézményvezető javaslatának elfogadásával -7.281.600,- Ft elvonásra kerül.

10./ a Zalakarosi Óvoda és Bölcsőde részére 2020. évben biztosított önkormányzati támogatásából - az intézményvezető javaslatának elfogadására figyelemmel – a várható működési bevétel elmaradás miatt nem kerül sor elvonásra, de az éves jutalomkeret és a munkáltatói járulékok megtakarításából származó összeg nem használható fel.

11./ a Zalakarosi Közös Önkormányzati Hivatal részére a 2020. évi önkormányzati támogatásból - a jegyző javaslatának elfogadásával - 8 439 500,- Ft összeg elvonásra kerül.

12./ a Karos-Park Kft. részére 2020.évben a közfoglalkoztatáshoz nyújtott önkormányzati támogatásából - az ügyvezető javaslatának elfogadásával – 3.546.000, -Ft összeg elvonásra kerül. A közszolgáltatási szerződés összege bruttó 6.038.850 Ft-tal csökkentésre kerül. A gépvásárláshoz nyújtott 4.000.000 Ft támogatás a beszerzés halasztása miatt nem kerül átadásra a Kft. részére. A közszolgáltatási és a támogatási szerződéseket is ennek megfelelően kell módosítani.

13/ a Zalakaros Város Önkormányzatának 2020. évi költségvetésében a veszélyhelyzetre való tekintettel a határozat 14.1-7./ pontjában meghatározott költséghelyekről a képviselőtestület tagjainak, illetve a KÖH vezetőinek javaslata alapján összesen 193.593.732, - Ft kerül átcsoportosításra a működési célú céltartalékok közé, az önkormányzat kieső bevételeinek pótlására.

14./az elvont, átcsoportosított összegek részletesen:

14.1./Zalakarosi Turisztikai Nonprofit Kft**.** adatok Ft-ban

|  |  |
| --- | --- |
| Rendezvények költsége | -12 000 000 |
| Marketing költség | -12 000 000 |
| Bérköltség | -7 000 000 |
| Anyagjellegű ráfordítások | -1 000 000 |
|  Összes megtakarítás (önkormányzati támogatás csökkentés) | **-32 000 000** |

14.2./Zalakarosi Turisztikai Egyesületnél javasolt

Az Egyesület mindössze 2.000.000 Ft költségcsökkentésre tett javaslatot. Ebből – a többi intézményhez hasonlóan - javasoljuk a jutalom összegének megfelelő támogatás elvonását **1.500.000** Ft összegben.

14.3./Közösségi Ház és Könyvtár adatok Ft-ban

|  |  |
| --- | --- |
| Június 30-ig elmaradó rendezvények költsége | -3 300 000 |
| Szociális hozzájárulási adó csökkenése miatti megtakarítás | -150 000 |
| Sportpálya karbantartási díja (Karos Park ingyen végzi) | -1 371 600 |
| Művészeti csoportok vezetőinek díjazása június 30-ig | -1 140 000 |
| Elmaradó beruházások  | -1 320 000 |
|  Összes megtakarítás (intézmény finanszírozás csökkentése) | **-7 281 600** |

A kertmozi idei működését csak abban az esetben javasolt engedélyezni, amennyiben az intézményvezető nyilatkozik arról, hogy a működtetés megoldható úgy, hogy várható bevételek fedezik a felmerült költségeket.

14.4./Zalakarosi Óvoda és Bölcsőde

adatok Ft-ban

|  |  |
| --- | --- |
| Jutalom keret munkáltatói járulékkal | -705 000 |
| Szociális hozzájárulási adó csökkenése miatti megtakarítás | -700 000 |
|  Összes megtakarítás | **-1 405 000** |

14.5./Zalakarosi Közös Önkormányzati Hivatal

adatok Ft-ban

|  |  |
| --- | --- |
| Jutalomkeret munkáltatói járulékkal | -3 872 500 |
| Közterület felügyelő bére járulékkal | -2 326 500 |
| Közterület felügyelő egyéb eszköz beszerzése | -644 500 |
| Hivatali reprezentációs keret | -300 000 |
| Szociális hozzájárulási adó csökkenése miatti megtakarítás | -796 000 |
| Laptop vásárlás | -500 000 |
| Összes megtakarítás (intézmény finanszírozás csökkentése)  | **-8 439 500** |

14.6./ Karos-Park Kft.

adatok Ft-ban

|  |  |
| --- | --- |
| Közszolgáltatási szerződés módosítása | -6 038 850 |
| Közfoglalkoztatott Cafeteria támogatásának visszautalása | -3 546 000 |
| Gépvásárlás elhalasztása miatt támogatási összeg visszavonása | -4 000 000 |
|  Összes önkormányzati megtakarítás | **-13 584 850** |

14.7./ Zalakaros Város Önkormányzata

Működési kiadások adatok Ft-ban

|  |  |
| --- | --- |
| Szociális hozzájárulási adó csökkenése miatti megtakarítás | -518 000 |
| Sportalapítvány támogatása  | -2 000 000 |
| Beruházások, felújítások |  |
| ipari csarnok fűtés bővítése, csapadékvíz elvezetés (marad 600 ezer) |  -2 321 000 |
| Rendőrségi parkoló bővítése (elmarad) | -300 000 |
| Kutyafuttató kialakítása (elmarad) | -1 000 000 |
| Temetői munkák (ravatalozó, sétányok, növények, 5 db amerikai típusú sírhely) (marad 5,5 millió Ft) | -10 000 000 |
| külső világítás bejárathoz (elmarad) | -100 000 |
| beépített hangtechnika civil ház nagytermébe (elmarad) | -700 000 |
| hangfal moziba (elmarad) | -400 000 |
| klíma (4 db) civil házba (elmarad) | -900 000 |
| Karácsonyi díszkivilágítás bővítése (elmarad) | -1 000 000 |
| Kertmozi tető felújítás (elmarad) | -15 240 000 |
| Konyha tető felújítás Napnyugat köz felől (elmarad) | -8 200 000 |
| Épített értékek védelme (marad 200 ezer Ft) | -300 000 |
| Tourinform alatti nyilvános WC felújítása (elmarad) | -2 000 000 |
| Behiáki irodaépület és raktárépületek állagmegóvása, felújítása (elmarad) | -15 240 000 |
| Járdák felújítása (marad 2,5 millió Ft) | -2 500 000 |
| **Tartalékokból átcsoportosítás elmaradt bevételek pótlására** |  |
| Nonprofit szervezetek támogatására (marad 3,5 millió Ft) | -11 500 000 |
| Mozi pályázat önrész (a pályázat nem nyert) | -6 598 782 |
| Villamos hálózat bővítés (marad 5 millió Ft) | -5 000 000 |
| Civil ház terasz (elmarad) | -3 810 000 |
| Szálláshely táblák (elmarad) | -4 000 000 |
| Behiáki raktárépület bontás (elmarad) | -10 160 000 |
| Trófea kiállítás előkészítése (marad 5 millió Ft) | -10 000 000 |
| Szőlő utca előkészítése (csak tervezés 3 millió Ft) | -17 000 000 |
| **Összes átcsoportosítható összeg** | **130 787 782** |

15./ a 14./1-7. pontban foglalt változásokat Zalakaros Város Önkormányzatának 2020. évi költségvetésén át kell vezetni, valamint a gazdasági társaságok üzleti tervét ennek megfelelően módosítani kell.

Határidő: 2020. május 30. (támogatási szerződések módosítása, üzleti tervek, költségvetés
 módosítás benyújtása)
Operatív felelős: Önkormányzati intézményvezetők,

 Karos-Park Kft. és a Zalakarosi Turisztikai Nonprofit Kft. ügyvezetője,
 Zalakarosi Fürdő Zrt. gazdasági igazgatója,
 Zalakarosi Turisztikai Egyesület esetében Czimondor Nándor turisztikai
 ügyekért felelős alpolgármester,
 Szabóné dr. Csányi Marianna jegyző, Horváthné Juhász Barbara pénzügyi
 osztályvezető, Tóthné Őri Ibolya városfejlesztési osztályvezető

 Dr. Szentgyörgyvölgyi Eszter jogi referens (támogatási szerződések

 módosítása)

Novák Ferenc
polgármester